રાહુલે વર્લ્ડ કપમાં પોતાની પ્રથમ સદી ફટકારી હતી

રોહિત શર્માએ વર્લ્ડ કપની છઠ્ઠી અને આ જ વર્લ્ડ કપની પાંચમી સદી ફટકારી તો રાહુલે વર્લ્ડ કપમાં પોતાની પ્રથમ સદી ફટકારી છે. 

શ્રીલંકાએ ભારતને જીતવા માટે 265 રનનો ટાર્ગેટ આપ્યો હતો જે ભારતે 3 વિકેટ ગુમાવીને સરળતાથી હાંસલ કરી લીધો હતો. 

ભારત આ જીત સાથે જ હવે સેમિફાઇનલમાં 9 જુલાઈએ ન્યૂઝીલૅન્ડ સામે ટકરાશે. 

જોકે, આ તમામની વચ્ચે રવીન્દ્ર જાડેજા, જસપ્રિત બુમરાહ અને વિરાટ કોહલી પણ ચર્ચામાં રહ્યા. પરંતુ આ મૅચમાં શા માટે તેમની ચર્ચા થઈ? 

વિરાટ કોહલીએ બનાવ્યો રેકૉર્ડ 

વર્લ્ડ કપમાં 1,000 રન પૂરા કરનારા કોહલી ભારતના ત્રીજા બૅટ્સમૅન બની ગયા છે

ઇંગ્લૅન્ડના લીડ્સમાં રમાયેલી શ્રીલંકા સામેની મૅચમાં વિરાટ કોહલીએ વર્લ્ડ કપમાં પોતાના 1,000 રન પૂરા કર્યા હતા. 

કોહલી આ રેકૉર્ડ કરનારા ભારતના ત્રીજા બૅટ્સમૅન બની ગયા છે. આ પહેલાં સચિન તેંડુલકર અને સૌરવ ગાંગુલી ભારત તરફથી વર્લ્ડ કપમાં 1,000 રન કરી ચૂક્યા છે. 

વિરાટ કોહલીએ તેમની વર્લ્ડ કપની 25મી મૅચમાં આ 1,000 રન પૂર્ણ કર્યા હતા. કોહલીનો આ ત્રીજો વર્લ્ડ કપ છે. 

કોહલી 2011માં ભારતની વર્લ્ડ કપ વિજેતા ટીમમાં હતા, 2015માં પણ તેઓ વર્લ્ડ કપની ટીમમાં હતા જેમાં ભારત ઑસ્ટ્રેલિયા સામે સેમિફાઇનલમાં હારી ગયું હતું. 

આ વર્લ્ડ કપમાં ધોનીએ કુલ પાંચ અડધી સદી ફટકારી છે અને ભારતીય ટીમને અત્યાર સુધી આગળ લઈ જવામાં તેમની મહત્ત્વની ભૂમિકા રહી છે. 

જસપ્રીત બુમરાહ નામે બન્યો રેકૉર્ડ 

બુમરાહે શ્રીલંકા સામેની મૅચમાં પોતાની 100 વિકેટ પૂર્ણ કરી હતી

ગુજરાતી ક્રિકેટર અને ભારતની ટીમના આધારભૂત અને ઘાતક બૉલર જસપ્રીત બુમરાહે પણ શ્રીલંકા સામેની મૅચમાં એક રેકૉર્ડ બનાવ્યો છે. 

બુમરાહે શ્રીલંકાના કપ્તાન કરુણારત્નેને જ્યારે પોતાની ચોથી ઓવરમાં આઉટ કર્યા તો તેઓ વન-ડેમાં સૌથી ઝડપી 100 વિકેટ લેનારા બીજા ભારતીય બૉલર બની ગયા હતા. 

બુમરાહ પોતાની 57મી વન-ડે મૅચ રમી રહ્યા હતા, જેમાં તેમણે પોતાની 100 વિકેટ પૂર્ણ કરી હતી. 

ભારતના મોહમ્મદ શમી, જેમને આ મૅચમાં આરામ આપવામાં આવ્યો હતો, ભારતના સૌથી ઝડપી 100 વિકેટ ઝડપનારા બૉલર છે. મોહમ્મદ શમીએ 56 મૅચમાં 100 વિકેટ ઝડપી હતી. 

બુમરાહે શ્રીલંકા સામે ત્રણ વિકેટ ઝડપીને ભારતની જીતનો પાયો નાખ્યો હતો. 

આ સાથે જ બુમરાહ આ વર્લ્ડ કપમાં સૌથી વધારે વિકેટ ઝડપનારા છઠ્ઠા બૉલર બની ગયા છે. 

રવીન્દ્ર જાડેજાની પ્રથમ મૅચ અને ચર્ચા 

રવીન્દ્ર જાડેજા આ... \n\nમને ઉપરના લેખ માટે સારું શીર્ષક આપો.
રોહિત-રાહુલના ઝંઝાવાત વચ્ચે ભારતના આ ત્રણ ખેલાડીઓની ચર્ચા કેમ?